ఆంధ్ర ప్రదేశ్
1953 అక్టోబరు 1న మద్రాస్ రాష్ట్రంలోని తెలుగు భాషీయులు ఎక్కువగా ఉన్న ప్రాంతాలను, రాయలసీమ దత్త జిల్లాలను కలిపి ఆంధ్రరాష్ట్రం ఆవిర్భవించింది. రాష్ట్రాల పునర్విభజన బిల్లు ఆమోదం పొందాక భాషా ప్రయుక్త రాష్ట్రాలు వచ్చాయి. హైదరాబాదు రాజ్యంలోని మరాఠీ జిల్లాలు మహారాష్ట్రకూ, కన్నడ భాషీయ జిల్లాలు కర్ణాటకకూ పోగా, మిగిలిన హైదరాబాదుతో కూడుకుని ఉన్న తెలుగు మాట్లాడే నిజాం రాజ్యాధీన ప్రాంతం ఆంధ్రరాష్ట్రంలో కలిసింది. అలా 1956, నవంబరు 1న అప్పటి హైదరాబాద్ రాష్ట్రంలోని తెలంగాణ ప్రాంతాన్ని మరియు మద్రాస్ నుండి వేరుపడ్డ ఆంధ్ర రాష్ట్రాన్ని కలిపి హైదరాబాద్ రాజధానిగా ఆంధ్ర ప్రదేశ్ ఏర్పడింది. అడపా దడపా సాగిన వేర్పాటు ఉద్యమాల ఫలితంగా దాదాపు 58 సంవత్సరాల తరువాత 2014 జూన్ 2 న పునర్విభజింపబడింది . నవ్యాంధ్రప్రదేశ్ మరియు తెలంగాణలు 2 తెలుగు రాష్ట్రాలుగా 2014 జూన్ 2 నుంచి అమలులోకి వచ్చాయి.
హైదరాబాదు, ఆంధ్ర ప్రదేశ్ మరియు తెలంగాణాల ఉమ్మడి రాష్ట్ర రాజధానిగా పది సంవత్సరాల వరకు కొనసాగే అవకాశముంది. అమరావతిలో కొత్త రాజధానికి 2015 అక్టోబరు 23 న శంకు స్థాపన జరిగింది.. 2017 మార్చి 2న శాసనసభ ప్రారంభించబడి పరిపాలన మొదలైంది. దేశంలోనే 2వ అతి పెద్ద కోస్తా తీరం ఈ రాష్ట్రంలో ఉంది.
హైదరాబాదు ఎం.ఎం.టి.ఎస్
మల్టీ మోడల్ ట్రాన్స్పోర్ట్ సిస్టమ్ (ఎం. ఎం, టి, ఎస్.) హైదరాబాదులో ఒక శివారు రైలు వ్యవస్థ. ఇది తెలంగాణ ప్రభుత్వం మరియు దక్షిణ మధ్య రైల్వేల ఉమ్మడి భాగస్వామ్యం కలిగివుంది. ఈ పదమునకు అర్థము బహుళ విధ రవాణా వ్యవస్థ
ఎం.ఎం.టి.ఎస్ మొదటి దశ పథకము 178 కోట్ల రూపాయలతో, అనగా 28 మిలియన్ యూఎస్ డాలర్ల
వ్యయముతో నిర్మింపబడి అప్పటి ఉపప్రధాని ఎల్.కే. అద్వానీ మఱియు అప్పటి ఉమ్మడి ఆంధ్ర ప్రదేశ్ రాష్ట్ర ముఖ్యమంత్రి నారా చంద్రబాబు నాయుడు చే ప్రారంభింపబడెను. 43 కి. మి నిడివి గల మార్గముతో 27 స్టేషన్లతో అలరారుతోంది మొదటి దశ. ఇందులో ప్రధానముగా రెండు మార్గములు గలవు. ఒకటి లింగంపల్లి-బేగంపేట-హైదరాబాదు (నాంపల్లి) . మఱొకటి లింగంపల్లి-బేగంపేట-సికిందరాబాదు-కాచిగూడ-ఫలక్నుమా మార్గము.